
Den e anochi di djaweps pa djabièrnè tabatin selebrashon di San Wan na diferente sitio. Tokamentu, kantamentu 
i bulamentu di kandela, manera por mira riba e foto. Den edishon di awe basta atenshon na e selebrashon tradis- 
honal aki. 

skèN ekipahe 

KRALENDIJK -- Kan- 
tidat di fiesta, tokamentu 
di kantikanan krioyo i bu- 
lamentu di kandela na dife- 
rente sitio. Ta fiesta di San 
Juan ta selebrá asina, for di 
23 di yüni bai mardugá di 
24 di yüni. Tur tabata kargá 
ku hende. Algun sitio ta- 
bata konosí, manera Parke 
Red Gold Green na altura 
di Mentor i diferente adrès 
den Rincon. BONERIANO 
a pasa na algun di e ak- 
tividatnan i saka potrèt di 
e ambiente. Entre otro na 
kas di famia Crestian, tur 
aña di nobo ta ambiente tin. 
Manera nan ta bias: toka- 
mentu bai wairu i despues 
ta bulamentu di kandela. 
Un di e kos nan mas im- 
portante, ku niun kaminda 
no ta keda afó, ta e betu di 
alkohòl. E ta parti di e trad- 
ishon selebrashon San Juan 
San Pedro. 


Bispu di San Juan bai 
kue mardugá 

Tur djabièrnè ami i mi yu 
hòmber tin un anochi di sine. 
E ta nos momentu di disfrutá 
di otro su kompania. Tin bia 
mi yu muhé tambe tei òf mi 
kasá. Pero ta nos dos su kos, 
nos kustumber. 
E gusta ku riba Netflix e tin 
su propio ‘account’ di mu- 
cha. Miéntras mi ta prepará 
algu di kome i bebe mi yuchi 
ta buska e pelíkula pa nos 
wak. Mayoria bia nos ta wak 
e seri di dinosouro. Miéntras 
tantu mi sa kada kapítulo fo’i 
mi kabes. Pues e bia aki mi 
a bis’e pa skohe algu otro ku 
mas akshon. El a skohe un 
seri ku yama Dead End. M’a 
chèk si e tabata adekuá pa su 
edat i nos a sinta dilanti pan- 
taya. Tur lus tabata pagá, baki 
pòpkòrn den skochi, kanika di 
‘icetea’ i m’a pensa “kla tá”. 


*** 
Lesadó, mi boka i wowonan 
a keda grandi habrí, na mo- 
mentu ku mi tabata wak e seri 
pa mucha aki. Un karikatura 
pa muchanan di 7+. El a ku- 
minsá ku un mucha hòmber 
ta spùit su kabei lila i tin 2 ren- 
chi orea bistí. Naturalmente 
mi yu ta puntra mi tokante 
esaki. M’a ferwagt e pregunta 
pues ku un smail m’a splik’e 
ku awendia hende ta hasi 
diferente kos pa keda nèchi, 
pero ku e no mester ni pensa 
riba esaki ainda. Pa siguran- 
sa m’a agregá: “anto mama ta 
hañ’e mahoso tambe.” E últi- 
mo frase aki tabata klaro p’e 
i e no a mustra interes mas 
den e topiko. 


*** 
No pa despues e mucha 
hòmber den e karikatura aki 
ta splika su amiga ku e ta 
transgenero. Ta un milager 
ku mi no a stek den e pòp- 
kòrn. Mané ta di spera, mi yu 
hòmber ke sa kiko ta trans- 
genero. Ki splikashon mi por 
duna un mucha di 7 aña to- 
kante esaki? Enbes, ma grita: 
“Nada nada, pone Sponge 
Bob.” Niun splikashon peda- 
gogikamente 
responsabel, 
niun splikashon komo mama 
moderno i inteligente, niun 
splikashon tokante amor di 
Dios i inklusividat, nada di tur 
hende ta igual, balor di e ser 
humano, identidat i aseptas- 
hon i muchu mas. Mi sa, ku 
tur lo ta mihó ku mi reakshon 
di pániko. Pero den mi kas, 
por lo pronto ta dinosouro nos 
lo sigui wak. Sí mester di mas 
akshon, ta di tira mas salu 
riba e pòpkòrn. 
*** 


KRALENDIJK 
– 
Pa 
basta dia kaba den sala di 
yegada na Aeropuerto Fla- 
mingo no tin mashin pa 
skèn ekipahe. E mashin ku 
tabatin a daña i ta for di ser- 
visio. Puntrá pa reakshon, 
e departamento di komu- 
nikashon di RCN ta kon- 
firmá ku enbèrdat e mashin 
pa skèn na aeropuerto ya 
pa algun tempu no ta fun- 
shoná mas. A pidi oferta pa 
un aparato nobo, desafor- 
tunadamente e destaho no 
a kondusí na un resultado 
positivo. 
Falta di un mashin pa 
skèn ekipahe den sala di 
yegada di Aeropuerto Fla- 
mingo ta hasi e trabou di 
funshonarionan di Duana 


pa kontrolá ekipahe riba ile- 
galidat difísil. Aktualmente 
ta a base di sospechoso e 
funshonarionan ta kontrolá 
ekipahe di pasaheronan ku 
yega Boneiru. 
Un mashin di skèn eki- 
pahe na aeropuerto ta di 
esensial importansia pa un 
bon funshonamentu di fun- 
shonarionan Duana pa de- 
tektá ilegalidat. Tambe e ta 
hasi e trabou di funshona- 
rionan di Duana mas difísil 
i ta tuma tempu pa kontrolá 
ekipahe si enbèrdat mester 
hasi e trabou manera mes- 
ter ta. 
Nos tin entendí ku e 
duaneronan ku ta traha na 
aeropuerto 
na 
diferente 
okashon a hala atenshon 


di mando di Duana di e 
difikultat ku nan ta kon- 
frontando pa hasi nan tra- 
bou manera mester ta. 
Di otro banda a kom- 
prondé tambe ku e mashin 
ku tabatin a daña pasobra e 
koriente na Aeropuerto Fla- 
mingo ta varia hopi, pa kua 
tambe a yega di hala aten- 
shon di hendenan enkargá 
ku e parti di koriente na 
aeropuerto. 
Di parti e departamento 
di komunikashon di RCN 
nos a haña e siguiente 
reakshon: “Ta kuadra ku 
e mashin pa skèn den sala 
di yegada na aeropuerto ya 
pa algun tempu no ta fun- 
shoná mas. A pidi oferta pa 
un aparato nobo, riba si- 


erto montante di faktura ta 
obligá pa realisá un destaho 
pa risibí oferta.” 
Departamento di Infor- 
mashon ta sigui indiká ku 
e proseso aki ta kosta hopi 
tempu. 
Desafortunada- 
mente e destaho no a hiba 
na un resultado positivo di 
manera ku Duana mester 
kuminsá di nobo i awor por 
bestèl e aparato for di Hu- 
landa. Desafortunadamente 
e aparato ta yega fin di aña 
numa. 
Duana ta selektá artíku- 
lo a base di rísiko, ademas 
ta kontrolá artíkulo di for- 
ma di sospechoso. Tambe 
frekuentemente ta hasi uso 
di kachó di Duana na aero- 
puerto. 


stansianan personal di e 
mayornan i famia. E punto 
di salida ta pa ofresé may- 
ornan i nan famia un 'ko- 
mienso nobo' i garantisá ku 
nan ta haña e sosten adekuá 
pa bolbe pone nan bida riba 


KRALENDIJK -- En- 
trante djaluna, 16 di mei, 
a kuminsá ku sosten pa 
mayornan perhudiká na 
Hulanda Karibense. For di 
Belastingdienst Caribisch 
Nederland (BCN) Maaike 
Umbelino – van Sleen ta 
kordiná i organisá, e sosten 
nesesario pa mayornan per- 
hudiká riba e islanan di Hu- 
landa Karibense. Na Sint 
Eustatius i Saba ainda no 
tin persona perhudiká di e 
reklamo di supsidio di ako- 
hida pa mucha. Na Boneiru 
a hasi e promé kontakto ku 
mayornan perhudiká ku ta 
deseá sosten. E sosten ku 
tin mester i esun ku ta ofre- 
sé ta dependé di e sirkun- 


e ruta korekto despues di e 
konsekuensianan di e rekla- 
mo di e supsidio di akohida 
di mucha. 
Maaike 
Umbelino; 
'Mayornan afektá ku mi a 
papia kuné tokante esaki 
tin un elastisidat enorme. 
Laga tur kos atras, for di 
un situashon di strès na 
Hulanda, ta rekerí kurashi. 
Biniendo for di Hulanda, 
no ta semper fásil pa sigurá 
ku tur miembro di famia ta 
sinti nan mes konfortabel i 
ku nan por konstruí un bida 
nobo ku nan famia. Mi ta 
kontentu pa wak ku nos por 
duna e mayornan un res- 
paldo.' 
Ora ku bo ta perhudiká 


dor di e konsekuensianan 
di e supsidio di akohida pa 
mucha, UHT ta puntra si 
por manda bo datonan na 
e tim di sosten pa Hulanda 
Karibense. Si bo duna pèr- 
mit pa esaki, Maaike lo 
tuma kontakto ku bo despu- 
es di esaki pa asina hiba un 
kòmbersashon ku bo i bo 
famia. Si bo tin pregunta 
pa Maaike tokante e sos- 
ten na Hulanda Karibense, 
e ora ei bo tambe por tuma 
kontakto direktamente. Si 
bo ta deseá di haña mas in- 
formashon, bishitá https:// 
www.belastingdienst-cn.nl/ 
onderwerpen/ondersteun- 
ing-gedupeerde-ouders- 
kinderopvangtoeslag 


Perhudiká pa asuntu di supsidio akohida pa mucha na Hulanda Karibense 
Sosten pa mayornan a kuminsá 


Den sala di yegada di Aeropuerto Flamingo 


No tiN mashiN pa 


skèN ekipahe 

nante asina. El a rechasá pa fòrsa su amigu pa kasa ku e hasidó di 
brua i pa soportá algu teribel asina. 
Pero Lancelot, tumando nota di e proposishon, a papia ku Arthur. 
El a bisa e rei ku niun sakriﬁ sio tabata di mas, kompará ku e bida 
di Arthur. I preservashon di e Mesa Rondó. 
Lancelot i e hèks a proponé pa kasa ku otro. E hèks a kontestá e 
pregunta di Arthur di e siguiente forma: “Kiko un muhé ke real- 
mente? Un muhé ke pa tin enkargo di su mes bida”. 
Tur hende den e reino mesora a haña sa ku e hèks a pronunsiá 
un bèrdat grandi. I ku lo spar bida di Rei Arthur. Lancelot i e hèks 
tabatin un matrimonio impreshonante. 
E momentu di luna di miel tabata aserkando. Lancelot, preparando 
su mes pa un eksperensia horiﬁ kante, a drenta e kamber na unda 
su novia tabata sper’é. Pero ki bista tabata sper’é? E muhé di mas 
bunita ku el a yega di mira den su bida tabata drumí dilanti dje riba 
kaya sperando. 
Lancelot a keda sorprendé i a puntra su esposa ta kiko a pasa. 
E beyesa a kontestá ku komo ku Lancelot tabata asina amabel i 
kariñoso kuné, momentu ku e tabatin e aparensia di un hèks bieu, 
el a logra di keda ku su aparensia di hèks solamente mitar di dia. 
E otro mitar di dia e lo ta un muhé bunita. 
“Kiko bo ta preferá?”, el a puntra Lancelot. “Pa mi ta bunita du- 
rante dia òf ..... anochi?” 
Lancelot a haña su mes den un posishon difísil. Den dia e por ta- 
batin un muhé bunita pa broma su amigunan. Pero anochi, den e 
privasidat di su kastel, e lo tin un hèks bieu! Òf e lo a preferá un 
hèks mahos durante dia i anochi un muhé bunita pa gosa di dje? 
Si bo ta un hòmber lesando esaki, kiko lo bo eskoho tabata? Si bo 
ta un hende muhé, kiko bo eskoho lo tabata pa un hòmber? 
Noblesa Lancelot, sabiendo di e kontesta ku e hèks a duna Rei 
Arthur, a bisa su esposa ku e ta laga e mes hasi e eskoho aki. Ten- 
diendo e kontesta aki, e muhé a anunsiá e lo ta bunita henter dia. 
Esaki pasobra Lancelot a respet’é suﬁ sientemente pa laga e mes 
ta enkargá ku su bida. 
Awor... kiko ta moral di e storia aki? E moral ta ku: 
1. Tin un hèks den tur muhé, sin importá kon bunita e ta; 
2. Si bo no laga un muhé bai su mes kaminda, kosnan lo bira mas 
malu. 
Pues kòrda semper: “TA SEA ‘SÚ KAMINDA’ ÒF ‘NIUN KAMINDA’”. 
Un moral di e storia aki ta ku por haña muchu mas den e bida aki, 
di otro, di bo mes, for di kualke kos ku presentá bo dilanti, si bo 
evitá di skohe, di sa, di pretendé kon kos mester ta, i habri bo mes 
pa un bèrdat ku tin den esaki. Di hasi esaki ku rèspèt p'e otro su 
situashon úniko (i deskonosí) ku e ta den. 
Hopi bia nos mes ta limitá nos mes ku e kerensia ku nos sa kiko ta 
mihó un dado momentu, sin purba kapta un bèrdat mas profundo 
ku tin den esaki. 


Un dia a sosodé ku e monarka di un reino besiña a gara e rei 
hóben Arthur (òf Arturo) i a pon’é den prison. E monarka por a 
mat’é, pero e tabata konmoví pa e echo ku Rei Arthur tabata den 
ﬂ or di su hubentut ainda. P’esei e monarka a ofres’é su libertat, 
basta ku e por a kontestá un pregunta hopi difísil. Arthur ta haña 
un aña pa pensa riba un kontesta pa e pregunta aki. Si despues di 
un aña ainda e no tin kontesta, lo laga mat’é. 
E pregunta tabata: Kiko un muhé ke realmente? 
Un tipo di pregunta asina ta difísil pa asta e hòmber di mas sabí 
kontestá. I pa Rei Arthur, un hóben ainda, e pregunta aki tabata 
parse imposibel pa kontestá korektamente. Pero, tumando na 
kuenta ku esaki tabata mihó ku morto, el a aseptá proposishon di 
e monarka pa kontestá e pregunta aki dentro di un aña. 
Rei Arthur a bai bèk su reino i a kuminsá ta buska konseho serka 
tur hende riba kiko ta kontesta riba e pregunta aki. El a puntra 
prensès, pastornan, sabionan di su pais, asta miembronan di 
korte. El a papia ku tur, pero ningun di nan por a dun’é un kon- 
testa satisfaktorio riba e pregunta konserní. 
Hopi dje hendenan ku ken el a papia a konseh’é pa konsultá ku 
e muhé bieu hasidó di brua, e hèks, ku tabata biba den su reino, 
komo e muhé aki si lo por tin e kontesta korekto. Pero e preis pa 
haña e kontesta aki lo tabata haltu, komo ku e hèks aki tabata 
famoso den henter e reino pa e preisnan eksorbitante ku e tabata 
kobra pa e ‘servisionan’ ku e tabata duna. 
E último dia di e aña di tempu ku Rei Arthur a haña pa bini ku e 
kontesta a yega. Arthur no tabatin otro rekurso ku di papia ku e 
hasidó di brua, kende a bai di akuerdo pa kontestá e pregunta, 
pero e rei mester bai di akuerdo pa paga e preis ku e ta kobra 
promé. E hèks bieu tabata ke kasa ku Sir Lancelot, e kabayero di 
mas nobel di e ‘Mesa Rondó di Kabayeronan’, amigu mas yegá di 
Rei Arthur. 
Arthur a keda horiﬁ ká pa e idea aki. E hèks tabata tur doblá, un 
bulto riba su lomba i ku solamente un djente den su boka. E ta- 
bata hole sumamente stinki, tabata hasi zonidonan opseno, etc. 
Nunka den su bida Arthur a yega di topa ku un kriatura repug- 


Kiko un muhé ke? 


MADAM 
X 


BiBa UN BiDa kU ta DUNa FRUta 
Skritura: Santiago 1:2-8 
“…pasobra esun ku duda ta manera un ola di laman 
ku ta wòrdu lastrá i tirá dor di bientu.” v.6(BS) 
E echo di biba riba un isla ta hasi nos mashá familiarisá ku 
laman. Parti pariba di nos isla nos por opservá e laman asina 
brutu, i si tin hopi bientu, e olanan ta dal kontra di kosta 
ku masha forsa i laman ta lanta bai ariba ku tur su furia. En 
kambio parti pabou di nos isla por gosa di un laman trankil. 
Laman ta kontené beyesa i hopi rikesa, pero tambe e tin 
su peligernan. E koriente , peliger di piská òf di un ola trai- 
sionero. 
Den Santiago 1:6 nos ta haña un peliger latente: Duda. E ta 
bisa: “...pasobra esun ku duda ta manera un ola di laman ku 
ta wòrdu lastrá i tirá dor di bientu.” Esaki ta ilustrá bon kla 
ku duda ta manera un ola di laman lastrá i mové pa bientu. 
P’esei mes duda ta un di e peligernan den bida kristian. Ta e 
momento ku nos no sa si kere den e situashon difísil òf kere 
den e poder di Dios i Su Palabra. 
E instabilidat akí ta manera e laman ku ta na disposishon di 
bientu, moviendo di un parti pa otro. E kreyente den Dios tin 
ku krea konvikshonnan ﬁ rme den Su Palabra, pasobra Dios 
no ta obra kaminda tin duda i inkredulidat. 
Esaki ta e tempu pa hende hòmber i muhé, grandi i chikí 
tuma un desishon ﬁ rme, i ku determinashon para manera un 
baranka demostrando stabilidat, ﬁ rmesa i konﬁ ansa Diios i 
Su Palabra. 
Ola di laman ta sinónimo di instabilidat, Baranka ta sinónimo 
di ﬁ rmesa! Randolf Paula 
Produkshon PGM 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djasabra 25 yüni 2022 


12.00 Herensia: 
Romeo Heijer 
13.00 Aki Boneiru: 
Steve Francees 
14.00Herensia : 
Caito Sint Jago y Daantje Morillo 
15.00 BAPA: 
Bob Harms 


Djadumingu 26 yüni 2022 


12.00 Herensia: 
Cornelia Akkersdijk 
13.00 Aki Hulanda: 
Pastor Servais Braham 
14.00 Herensia Korsou: 
Victor Bartholomeus 
15.30 Puerto Latino: 
Luis Zárraga 

KRALENDIJK -- E tari- 
fa di elektrisidat variabel ta 
oumentá entrante promé di 
yüli USD 0.0993 pa kWh. 
Esaki ta pa motibu di ou- 
mento kosto di kombustibel 
dor di e guera na Ukrania. 
E subida aki ta konta pa e 
uso di tarifa variabel i pa e 
tarifa di Pagabon. 
E kosto di kombusti- 
bel ku Controur Global ta 
hasi pa produsí elektrisidat, 
ta kobra e konsumidó sin 
márgen. E preis di kompra 
pa kombustibel a subi ku 
60%, kompará ku e tarifa 
di promé di yanüari. Esaki 
ta konsekuensia dirèkt di e 
guera, sanshon, intrankili- 
dat i skarsedat riba merka- 
do, ku a surgi pa motibu di 


esaki. 
Tarifa 
Komo 
protekshon 
di 
konsumidó, Autoriteit Con- 
sument & Markt (ACM) ta 
stipulá e tarifa, segun e lei 
di elektrisidat i awa BES. 
Desaroyo di kosto por kon- 
dusí na un ahuste di e tarifa 
di uso variabel dor di ACM 
dos bia pa aña, ku ta promé 
di yüli i 1 di yanüari. 
ACM a desaroyá un 
modelo pa e ahustenan aki 
di kua e resultado ta un subi- 
da di USD 0.0993 pa kWh, 
entrante promé di yüli, stip- 
ulá dia 9 di yüni. Basá riba 
esakinan, e siguiente tarifa 
di elektrisidat variabel ta 
na vigor entrante promé di 


yüli: Tarifa di uso variabel 
post-pago USD 0.4253 pa 
kWh, tarifa Pagabon pre- 
pago USD 0.5001 pa kWh. 


Konsiente 
E kambio di tarifa ta vis- 
ibel riba faktura ku periodo 
di uso for di inisio di yüli. 
Pa usuarionan di Pagabon, 
e tarifa adaptá ta dirèkt vis- 
ibel entrante promé di yüli 
2022. 
WEB ta konsiente di e 
echo ku ta trata di un subi- 
da drástiko i ku esaki por 
tin konsekuensia grandi pa 
e entrada disponibel di su 
konsumidónan i kosto pa 
kompanianan. 
Entidat Públiko Bonei- 
ru a risibí un promesa di 


Gobièrnu di Reino pa un 
forma di rekargo di energia 
pa sierto grupo ku ta bini na 
remarke pa risibí esaki. Ak- 
tualmente Entidat Públiko 
i WEB ta elaborando riba 
implementashon di esaki. 
Pa mayoria konsumidó 
no tin kompensashon pa 
e subida aki, pero WEB 
i Entidat Públiko lo sigui 
komprometé pa proyek- 
tonan duradero kombiná ku 
redukshon di tarifa. 
Entidat Públiko i WEB 
ta konsehá konsumidónan 
pa usa e elektrisidat kosto- 
so aki di e manera mas kon- 
siente posibel i ta señalá e 
tepnan pa spar manera pub- 
liká riba su wèpsait: https:// 
www.webbonaire.com/ 


base-di-konosementu/. 


Tarifa struktural 
Pa logra haña e tarifa 
struktural riba un nivel 
abou i mas pagabel, WEB 
den koperashon ku Contour 
Global a elaborá un plan for 
di e punto di bista di mas 
elektrisidat duradero posi- 
bel di solo, bientu i bateria i 
ta deliberando pa un tempu 
kaba ku e ministerio kon- 
serní tokante supsidio pa e 
plan aki. 
Segun espektativa lo 
tuma un desishon riba un 
término kòrtiku tokante e 
supsidio aki i implementá 
e plan. Esaki no tin efekto 
riba e tarifa di e segundo 
mitar di aña 2022. 


KRALENDIJK – Tres 
skol na Karibe Hulandes 
no ta kumpli na e kalidat 
básiko. Esaki Inspekshon 
di Enseñansa ta informá 
den su relato anual di 2021. 
E skolnan enbolbí ta bou 
di supervishon intensivo. 
Inspekshon di Enseñan- 
sa a hasi e investigashon na 
e akohidanan di mucha na 
islanan BES. Ta publiká e 
resultado di e investigashon 
dentro di poko. 


Supervishon 
Inspekshon di Enseñan- 
sa ta tene supervishon riba 


enseñansa na e munisipi- 
onan partikular di Hulanda, 
Boneiru, St. Eustatius i 
Saba. Ta trata di supervis- 
hon riba institutonan pa 
akohida di mucha, ense- 
ñansa primario i sekundar- 
io, enseñansa spesial i ense- 
ñansa sekundario di fi shi, 
riba e sentro di ekspertesie 
di kuido di enseñansa, EOZ 
i e trayekto sosial di opor- 
tunidat pa hóben, SKJ. 
Na inisio di 2019 a in- 
isiá ku e programa BES(t) 
4 Kids, un koperashon en- 
tre Boneiru, St. Eustatius, 
Saba i gobièrnu di Reino. E 


meta ta pa realisashon di un 
sistema di akohida pa mu- 
cha seif, kualitativo bon i 
fi nansieramente aksesibel. 
Inspekshon di Enseñan- 
sa ta hasi den promé liña 
supervishon riba akohida 
pa mucha, kuidadónan di 
mucha i akohida despues 
di skol. Inspektornan lokal 
ta ehekutá parti di e super- 
vishon aki, prinsipalmente 
pa loke ta trata siguridat i 
salubridat, esaki nan ta hasi 
bou di responsabilidat di In- 
spekshon di Enseñansa. Na 
2021 a sera kombenio ku e 
munisipionan partikular i 


hiba kombersashon ku por 
ehèmpel e kolaboradónan 
di edukashon paragógiko 
na Boneiru. 


Kalidat di kuido 
Na sèptèmber 2021 In- 
spekshon di Enseñansa a 
kuminsá ku un registrashon 
di data riba tur lokalidat di 
akohida di mucha na Ka- 
ribe Hulandes. Ta investigá 
den e registrashon di data 
entre otro e pedida, atendé 
pedagógiko edukativo i e 
kalidat di kuido. Esaki a 
kondusí na e rapòrt tokante 
kalidat di akohida pa mu- 
cha na Karibe Hulandes ku 


ta publiká e luna aki. 
Na novèmber 2021 In- 
spekshon di Enseñansa a 
bishitá diferente skol i in- 
stituto na Karibe Hulandes. 
Esaki a hasi den e kuadro 
di investigashon renobá i 
tin mehorashon riba sierto 
parti. 
Inspekshon di Enseñan- 
sa a duna tres skol di ense- 
ñansa primario, di kua unu 
ta nobo, e huisio di insufi si- 
ente. Banda di esei serka 
gobièrnu di Saba ainda ta 
tumando lugá un investi- 
gashon di rekuperashon 
debí na falta di stipulashon 
legal anteriormente. 


Tres skol ta haña insufi siente di 
Inspekshon di Enseñansa 


Debí na kosto di kombustibel 
Oumento tarifa koriente 


Djasabra 25 yüni 2022 
6 


KRALENDIJK-- Den 
e programa AKTUALI- 
DAT Boi Antoin a hiba un 
kombersashon ku Aletta 
van Beek riba esaki su krio 
di galiña. Aletta ta splika ku 
e no tin galiña di rasa sino 
mas bien loke por konsid- 
erá galiña krioyo. 


Kuminda 
Den e kombersashon 
Aletta a elaborá riba loke 
e ta duna e galiñanan di 
kome. “ Nan ta haña layena, 
maishi kibrá i último aki mi 
tin poko boluntario ta duna 
nan asta koko. Esnan den 
kouchi ta kome por lo gen- 
eral tur kos. Mi ta duna nan 
entre otro kaska di batata, 
di bakoba, papaya, kaska di 
webu i tambe aros,” Aletta 
ta splika. E ta añadí ku e no 


ta dispidí nada di kuminda 
i ta duna e galiña nan tur 
kos. Den sierto kaso asta 
yóghurt ku a para un poko 
largu e ta duna nan. 
Aletta ta konta ku e gali- 
ña ku ta kana rònt i kome 
kosnan manera insekto, 
ta produsí e mihó i dushi 
webu. E ta konta ku bo no 
ta ripara nada di esaki na 
sabor di e webu. Mas ber- 
dura duna e galiña, mas du- 
shi e webu ta . 
Un punto sigur intere- 
sante ta ku apesar ku Aletta 
su kouchi ku tin basta aña 
kaba ta traha di palèt, te ai- 
nda e kouchi no a sufri di 
molèster di komehein. E 
ta pensa ku probabel ta ku 
galiña lo ta kome e insekto 
aki tambe. E no por proba 
esaki ni a hasi investi- 


gashon. Pero ta remarkabel 
si mirando ku palèt ta un 
palu di kalidat inferior ku 
komehein ta gusta. 


Galiña na kas 
Pa esnan ku ke kuminsá 
ku krio di galiña na kas, ta 
bon pa tene kuenta ku al- 
gun punto. Un di nan ta es- 
pasio pa e galiña por move. 
Aletta ta splika ku un gali- 
ña sigur ta mas felis ora e 
tin espasio grandi pa por 
move. Banda di esaki mes- 
ter tene na kuenta ku otro 
animalnan ku por forma un 
peliger pa e galiña. Ta referí 
aki na entre otro kachó ku 
por morde i mata e galiñan- 
an. Mas aleu Boi ta puntra 
Aletta si krio di galiña na 
kas no ta trese molèster di 
muskita. Riba esaki Aletta 


ta splika ku awendia tin 
kouchi nan mobil ku ta fá- 
sil pa move i tambe pa tene 
limpi. “ Lo no mester ta 
un problema si ta limpia e 
kouchinan tur dia. Mi mes 
ta kreando un diseño pa sea 
un kouchi mas chikí,mobil i 
fásil pa limpia.” No mester 
ta difi sill pa kria galiña na 
kas segun Aletta ta duna di 
konose. Den mayoria kaso 
bo duna nan por ehèmpel, 
aros, kaska di papaya i lay- 
ena, bo por konta ku nan lo 
pone webu. Klaro ku den 
práktika ta bini algun tra- 
bou aserka di mantenshon 
i tambe limpiamentu. Pero 
por lo general ta basta fásil 
pa kuminsá ku krio di gali- 
ña. Nan no mester di hopi 
kos pa kome i e layena i 
maishi por agregá ta op- 


shonal. Esakinan tampoko 
no mester ta saku grandi si 
ta un kantidat chikí di gali- 
ña tin. Por último Aletta 
kende inisialmente ta ko- 
nosí pa su krio di kabritu, ta 
konta ku te ainda e tin amor 
i dedikashon pa esaki. “Mi 
ta stima mi kabritunan ketu 
bai i ta traha produktonan 
pa konsumo ku lechi nan 
ta produsí. Nada mas dushi 
di kria bo mes bestianan i 
disfrutá di loke nan ta pro- 
dusí,” e ta fi nalisá bisando. 


Kria galiña no ta difísil 


KRALENDIJK – Sientí- 
fi konan tin bia ta trata or- 
anan inusual. Algun di nan 
ya den oranan tempran di 
mainta ta haña nan den lab- 
oratorio, miéntras otronan 
netamente ta keda te lat. E 
orarionan inusual aki awor 
a kondusí na un deskubri- 
mentu remarkabel tokante 
ki ora sélulanan di kanser ta 
plama i esaki lo ta e manera 
pa kua lo diagnostiká kans- 
er den futuro i e tratamentu 
lo por kambia konsider- 
ablemente. 


Kanser na pechu 
Kanser na pechu segun 
e organisashon mundial di 
salú, ta un di e formanan 
di kanser mas komun. Tur 
aña mas òf ménos 2,3 mion 
hende muhé mundialmente 
ta haña e malesa aki. Sí 
dòkternan detektá kanser 
na pechu tempran, hopi bia 
e pashèntnan ta reakshoná 
bon riba e tratamentu. Ta 
bira sinembargo hopi difísil 
ku ya e kanser a plama. 
Plamamentu di tumor- 
nan maligno ta originá 


momentu ku sélulanan di 
kanser bira liber for di e tu- 
mor eksistente i seguidam- 
ente biaha via di ader den e 
kurpa. Esaki por resultá ku 
tumornan por kolonisá otro 
órganonan. 


Momentu 
Te ku awe ainda no a hasi 
investigashon realmente pa 
sa e momentu ku tumornan 
presisamente ta kita for di 
sélula di kanser i plama. In- 
vestigadónan ta sali for di e 
punto di bista ku tumornan 
ta saka e tipo di sélulanan 
aki kontinuamente. Pero un 
estudio nobo, publiká den 
Nature, ta yega un desku- 
brimentu sorpresivo. Sélu- 
lanan di kanser ku despues 
ta plama, ta sosodé prinsi- 
palmente den e fase di soño 
di un persona, lòs di e tu- 
mor eksistente. Momentu 
ku e persona ta drumi, e 
tumor ta lanta, segun inves- 
tigadó Nicola Aceto. 


Estudio 
Trinta 
hende 
muhé 
pashènt di kanser a parti- 


sipá na e estudio. Segui- 
damente e investigadónan 
a deskubrí ku tumornan 
ta generá mas sélula ku ta 
sirkulá durante soño. Sélu- 
lanan ku ta bandoná e tumor 
anochi ta kompartí nan mes 
tambe lihé i dor di esaki tin 
chèns mas grandi, kompará 
ku sélulanan ku ta sirkulá 
e tumor den oranan di dia, 
pa plama otro kaminda i ta 
forma den e kurpa. 
Pero di kon. Nos resulta- 
donan ta demostrá ku hor- 
monanan manera melato- 
nina, ku ta stipulá nos dia i 
anochi, ta kontrolá e recha- 
so di sélulanan di kanser ku 
ta sirkulá, segun investi- 
gadó Zoi Diamantopoulou. 


Orario di trabou 
inusual 
E investigadónan en re- 
alidat a yega na e deskubri- 
mentu aki pa koinsidensia 
riba e spor. Manera men- 
shoná, e investigadónan ta 
traha tin bia oranan variá. I 
tin bia nos ta analisá tambe 
sanger riba oranan inusual, 
Aceto ta bisa. 


E investigadónan tabata 
sorprendí momentu ku nan 
a deskubrí ku prueba riba 
e diferente orarionan di dia 
tumá, ku ta kontené hopi 
nivel diferente di sélula- 
nan di kanser ku ta sirkulá. 
Banda di esei serka raton 
nan a haña un kantidat hopi 
mas haltu di sélula di kan- 
ser pa unidat di sanger ku 
serka hende. E motibu ta ku 
raton komo bestia di ano- 
chi, ta drumi den dia i esaki 
ta netamente momentu ku e 
investigadónan a akumulá e 
mayoria prueba. 
Segun Aceto, lo ta bon 
pa dòkternan for di awor 
pa dilanti registrá e orario 
riba kua nan a tuma prueba 


sistemátikamente. 
Esaki 
por yuda pa kompará in- 
formashonnan mas mihó. 
Banda di esei e investi- 
gadónan ta planiá pa duran- 
te e investigashon siguiente 
determiná kon nan por 
trese e resultadonan for di 
nan estudio den tratamen- 
tunan eksistente di kanser, 
ku komo meta optimalisá 
esakinan. 
Asina Aceto por ehèmpel 
ke studia sí tin operashon 
eksitoso si trata e pashènt 
riba sierto orario. Banda di 
esei e tim di investigashon 
ke bai determiná tambe sí 
otro formanan di kanser ta 
plama anochi i generá sélu- 
lanan di kanser. 


VACATURE!! 
- GEDIPLOMEERD SLAGER 
Voor onze slagerij zijn wij op zoek naar een enthousiaste 
collega die graag de handen uit de mouwen steekt en passie 
voor het vak heeft. Je komt te werken in een familie-bedrijf 
waar klantvriendelijkheid en kwaliteit hoog in de vaandel 
staan. 
Lijkt het je wat? Mail je CV en motivatie naar: 
corantijn10@hotmail.com 
CARNISERIA LATINO N.V. 


Coral Casino Bonaire ta buskando 
DEALERS Edat 21+ 
*Coral Casino por duna training tambe pa por 
siña bira Dealer 
*Aplikante mester ta den posishon di un pasport 
Hulandes 
*Mester por domina e idiomanan: Papiamentu, 
Ingles, Hulandes i Spaño 
*Mester por presentá papel di ‘Bon Kondukta’. 


Pa mas informashon por pasa personalmente 
na Coral Casino durante orario di ofisina: 
djaluna pa djabierne 8’or mainta pa 5’or atardi 
òf por tuma kontakto ku nos via telefòn nr. 
717-4215 òf por manda nos un email na 
info@coralcasinobonaire.com 


Mensaje de La Virgen Maria Reina 
de la Paz, 
25 de MAYO de 2022, 


. 


¡Gracias por haber respondido mi llamado!” 05/25 


"¡Queridos hijos! Os miro y doy gracias a Dios por 
cada uno de vosotros, porque Él me ha permitido 
estar todavía con vosotros, para animaros a la 
santidad. Hijos míos, la paz está deteriorada y 
Satanás quiere la tribulación. Por lo tanto, que 
vuestra oración sea aún más fuerte con el fin de que 
todo espíritu impuro de división y de guerra sea 
silenciado. Sed constructores de paz y portadores 
de la alegría del Resucitado en vosotros y a vuestro 
alrededor, para que el bien triunfe en cada hombre. 


Gran Parapsicólogo, 
Profesor Kenyo, 
especialista en el 
ocultismo, te ayudo a 
solucionar tus 
problemas. 
Llame ya para su 
consulta tel/wasapp: 
+573147912925 


CONSULTA 


Orario inusual di sientífi konan ta kondusí na deskubrimentu sorpresivo 
Kanser na pechu ta plama mayoria bia anochi 

KRALENDIJK -- Sek- 
retario di Estado di salub- 
ridat, bienestar i deporte, 
Maarten van Ooijen, a 
bishitá Sentro Akseso, hun- 
tu ku su delegashon djára- 
son 22 di yüni. Sentro Ak- 
seso ta e organisashon nobo 
pa ayudo sosial na Boneiru. 
E sentro ta e portal kaminda 
habitantenan di Boneiru por 
bini pa risibí informashon, 
sosten i yudansa. Akseso 


tei pa fortalesé e famia i 
tambe pa yudansa riba área 
fi nansiero, siklo sosial, pre- 
gunta tokante edukashon, 
guia durante un pèrdida, 
aktividatnan den bario i 
mas. Na Sentro Akseso e 
servisionan di un kantidat 
di organisashon eksistente 
manera Sentro pa Huben- 
tut i Famia, IWO, HGKM/ 
Guiá mi, departamento di 
MOA i salú hubenil, a bini 


huntu di forma aksesibel 
pa asina komunidat di Bo- 
neiru por risibí ayudo lihé 
i di kalidat haltu. Direktiva 
huntu ku tim di maneho di 
Akseso i profeshonalnan, a 
splika tokante e sentro kiko 
tur e organisashon ta nifi ká 
pa Boneiru i e desaroyonan 
riba área sosial. 
E bishita a kulminá ku 
un ekskurshon di e edifi sio 
i algu di smak 


K R A L E N D I J K - - 
Djaweps 23 di yüni e kam- 
paña ‘E trabou di bida’ a 
kuminsá. E kampaña ta un 
inisiativa konhunto di un 
koperashon entre Kibraha- 
cha i Ministerio di Ense- 
ñansa, Kultura i Siensia. 
E kampaña tin komo meta 
entusiasmá hende pa un tra- 
bou den enseñansa i infor- 
má futuro studiante tokante 
posibilidatnan di estudio 
den region. Den e kampaña 
dosentenan di enseñansa 
básiko i sekundario na Bo- 


neiru, ta na palabra. Nan 
ta konta tokante e trabou i 
e ruta di estudio ku nan a 
sigui. Nan ta splika di kon 
nan a bira dosente, kiko nan 
ta siña diariamente i kiko 
nan ta haña spesial di nan 
profeshon. E storianan ta 
laga mira ku e profeshon ta 
mes bunita, konfrontante, 
gradesido, simpel i difí- 
sil ku bida mes. Traha den 
enseñansa karibense ‘E tra- 
bou di bida’. 
Tira un bista riba www. 
debaanvanhetleven.com. 


KRALENDIJK – Den 
un sala yen di famia, ku 
palabra di apertura di geza- 
ghebber 
interno, 
Nolly 
Oleana, djárason a tuma 
despedida di alumnonan di 
Plusklas 2021-2022. 
Bintiseis alumno talen- 
toso e último aña eskolar 
a haña un dia den siman 
Plusklas. E siman aki nan 
a risibí nan sertifi kado bon 
meresí for di man di geza- 
ghebber interno Nolly Ole- 
ana. 
Un programa di aña 
den kua entre otro kualidat 
komo empresario a bini di- 
lanti ku komo ingles komo 
idioma di instrukshon, den 


kua a partisipá na wega 
internashonal di matemá- 
tika, kaminda e muchanan 
a haña lès tokante e sistema 
di strea. 
Un 
bia 
pa 
siman, 
despues di orario di skol, 
e muchanan a haña lès di 
materia regular di e dia i e 
otro kuater dianan mester a 
delantá. 
Un dia pa siman huntu 
ku idea igual, den kua a 
sera amigu pa bida. Un dia 
den siman traha di abilidat- 
nan i kompetensia. 
I e bon notisia ta ku otro 
aña ta bolbe organisá un 
Plusklas pa alumnonan tal- 
entoso di Boneiru. 


Van Ooijen a bishitá 
Sentro Akseso 


Kampaña ‘E trabou 
di bida’ 


Sertifi kado pa alumnonan 
di Plusklas 

Awèl sí. Ami tampoko. Pero el a 
haña hopi yu sí. Ta hopi yu di 
Kòrsou tin. 


Tonchi, bo a yega di tende ku 
Kòrsou tabata na estado nun- 
ka? Ami nò! 


+ 
IMÁGENNAN DI NOS PASADO - BEELDEN UIT ONS VERLEDEN 


Den klas di skol 
Hopi kos a kambia. E foto aki, prosedente di e kolekshon di famia Marchena di Playa, ta mustra algun 
mucha den un klas di St. Bernardusschool di ántes na Boneiru. Mester pensa aki den direkshon di 
dékada sinkuenta. Den e tempu ei muchanan mester a sinta den banki ku lèsenar. 


In een klas op school 
Er is veel veranderd. Deze foto uit de collectie van de familie Marchena van Kralendijk geeft een beeld 
in een klas op de St. Bernardusschool van vroeger. Men moet hier denken richting de jaren vijftig. In 
die tijd zaten de kinderen in een bank met lessenaar. 

San Juan ku bulamentu 
di kandela 

KRALENDIJK 
— 
Djaweps 23 di yüni Bo- 
naire Hotel And Tourism 
Accociation (BONHATA) 
a duna rekonosementu na 
tur e trahadónan ku ta traha 
inkansabel. ‘Stars Of The 
Industry’ ta nòmber di e 


aktividat i a duna rekonose- 
mentu na kantidat di perso- 
na, ku ta traha na diferente 
kompania. E empleadonan 
aki tabata kara di e kompa- 
nia pa kua nan ta traha. Aki 
bou ta sigui e ‘kapitannan 
di industria’ di BONHATA. 


Custumer Service Star 
Vanessa 
Fortin, 
Eva 
Winklaar, Ambrocio van 
Arneman, Agata Alberto 
Pokolenko, Diana de Palm, 
Juvianca Huntington, Wim 
Derksen i Miriam Soliana. 
Juvianva a gana e èn- 
velòp. 


Operation Star 
Litsander 
Betancourt, 
Durlis Fermin, Jerry Doma- 
casse, 
Chanel 
Vreugd, 
Jaqueline Engelhart, Eng- 
kar 
Soeprapto, 
Nozai 
Thomas, Maria Maestron i 
Engkar Soeprapti a gana 
e ènvelòp. 


Team Spirit Star 
Naomi de Geuijl, Car- 
men Yolanda Medina Ca- 
margo, Francisco Marlon 
Mercera, Jonathan Paulina, 
Ryan 
Augusta, 
Rugene 
Marinis, 
Tsidi 
Morobe, 
Marloes Driessen, Michael 
Martis i Fransisco Marlon 
Mersera, a bai ku e envelòp. 
Ta trata di hendenan 
di e kompania All Sea- 
sons 
Apartement, 
Divi 
Flamingo Beach Resort 
& Casino, Courtyard by 
Marriott, Tropical Travel 
Bonaire, Dive Friends Bo- 
naire, captain Don’s Habi- 
tat, Bonaire Tours, Grand 
Windsock Bonaire, B for 
Bagel & Bloom, Tiki & Co, 
Aqua Vivas Suite, Avis Car 
Rentel, Lot 1038, Van der 
Valk Plaza Beach Resort, 
Kite 
Boarding 
Bonaire, 
Epic Tours Bonaire i Buget 
Rentel Car. 


‘Stars Of The Industry 2022’ 

No tin nada mas bunita pa mira e koralnan ku a transplantá krese salú i bunita. 
Esaki ta un proyekto di Coral Restoration Fundation, Coral Restoration Foundation 
Coral Restoration Foundation Curaçao, Buddy Dive Bonaire, NA Bonaire Hotel- 
Harbour Village i Wannadive Bonaire. 


Koral kresiendo salú i fuerte 

ROACN ku orguyo ta anunsiá ku Dive Friends Bonaire awor ta rekonosé komo 
kompania di edukashon pa studiantenan di MBO. E sentro di buseo tin seis treiner 
ku por guia e studiantenan ku ta studiando den deporte i e sektor di turismo. 


KRALENDIJK – Ant- 
riol ta bai haña un teater di 
sine. Esaki lo bini den Cor- 
nelis Shopping Mall riba e 
tereno banda di e kompleho 
di Peking Restaurant – Win 
Cheung Supermarket, Kaya 
Korona. Ta buskando un 
operador pa e teater di sine. 
Desaroyadó di e sentro 
komersial Cornelis Martis, 
den kua tin espasio pa un 
teater di sine, ta e komersi- 
ante chines Xuwen Cen. 
Na 
e 
momentu 
aki 
trabounan ta tumando lugá 
pa konstruí e promé sentro 
komersial real di Boneiru. 
E 
kompania 
Caribbean 
Homes, ku ta promoviendo 
e proyekto, ta buskando 
hürdó di espasio, ta papia 
literalmente di ‘Bonaire 1st 
real Shopping Center’. 
Cornelis Martis Shop- 
ping Center lo ta un sen- 


tro komersial luhoso kon- 
sistiendo di segundo piso, 
den kua lo tin un kantidat 
di unidat pa tienda, un su- 
permerkado, un patio di 
kuminda, manera ta konosí 
den sentronan komersial 
den eksterior. 


Hopi hende lo pensa na 
unda klientenan di e sentro 
komersial lo bai stashoná 
nan outo. Riba esaki tambe 
e doño di Cornelis Martis 
Shopping Center a pensa, 
den sentido ku bou dje edi- 
fisio ta bini un garashi pa 
stashoná outo. 
Caribbean Homes awor 
ta ofresé e chèns pa esnan 
interesá konkistá tienda òf 
un restorant den e edifisio. 
Tin por lo ménos 27 uni- 


dat pa tienda den e edifisio 
di entre 19 meter kuadrá 
te masoménos 80 me- 
ter kuadrá. E ‘food court’ 
tin espasio pa 8 diferente 
restorant. Tin vários opshon 
pa loke ta konserná layout. 
Banda di e espasio pa 
tienda i ‘food court’, tin es- 
pasio diseñá pa un sala di 
konferensia i un teater di 
sine (cinema). Segun Ca- 
ribbean Homes, e interes ta 
grandi pa hür espasio den e 


kompleho komersial. 
E echo ku tin espasio pa 
teater di sine den e edifi- 
sio ta interesante, pasobra 
den pasado tabatin kaba 
un atrakshon asina den e 
bario, esta Teater Oranje di 
famia Crestian. Huntu ku 
Teater Carib (famia Ger- 
harts) na Playa i Cinelandia 
na Rincon (Crestian), Teat- 
er Oranje tabata operasho- 
nal den dékada sesenta i 
setenta. 


Asina Cornelis Martis Shopping Center lo bira. Bou di e edifisio lo bini un garashi 
pa stashoná outo. 


Komersiante Xuwen Cen 
ta tras di e proyekto di 
Cornelis Martis Shop- 
ping Center. 


Teater Oranje tabata e teater di sine mas grandi di Bo- 
neiru. 


Dive Friends kompania di 
edukashon rekonosé 


Den Cornelis Martis Shopping Center 
Antriol ta bai haña teater di sine 

aRUBa 
statia/saBa 


SABA – Konseho In- 
sular di Saba aktualmente 
ta di bishita na Hulanda 
den kuadro di un seri di re- 
union, ku ta kai huntu ku 
e kongreso anual di VNG, 
e organisashon di munisi- 
pionan hulandes. Diputado 
di Asuntunan Sosial, Sa- 
lubridat Públiko i Bibienda 
Popular di Saba, Rolando 
Wilson, tambe ta na Hulan- 
da e siman aki pa kumpli ku 
su mes programa di bishita. 
E delegashon di Kon- 
seho Insular ta konsistí di 


Konseho Insular di Saba ta na Hulanda 


gezaghebber di Saba Jona- 
than Johnson, miembronan 
di Konseho Insular Carl 
Buncamper, Vito Charles, 
Eviton Heyliger, Esmer- 
alda Johnson, Hemmie van 
Xanten i grifir Akilah Lev- 
enstone. E bishita di trabou 
a kuminsá dia 20 di yüni i 
nan ta regresá djadumingu 3 
di yüli. E programa ta inkluí 
reunionnan ku e komishon 
permanente di Relashon- 
nan di Reino di tantu Eerste 
komo Tweede Kamer, sek- 
retario di estado di Salub- 


ridat Públiko, Bienestar i 
Deporte Maarten an Ooijen 
i visepresidente di ‘Raad 
van State’ Thom de Graaf. 
Tópikonan prinsipal ku a 
diskutí ku Eerste Kamer 
i Tweede Kamer a inkluí 
kuido di salú, konektividat, 
kosto di bida, asuntunan 
bankario i notarial, e kanti- 
dat di asiento den Konseho 
Insular, Kadaster i e mod- 
ernisashon di lei di opio. A 
tuma lugá diferente bishita 
di trabou na vários entidat 
i organisashon hulandes, 


manera Weener XL Social 
Workplace na Den Bosch, 
Instituto Nashonal di In- 
formashon Finansiero di 
Famia (Nibud) na Utrecht, 
e entidat di bibienda Bazalt 
na Zaltbommel, e organ- 
isashon ‘Gezond en Geluk- 
kig’ na Den Haag, ACM i 
Kordinadó Nashonal di dis- 
kriminashon rasial na Den 
Haag. Otro siman djamars 
i djárason e delegashon di 
Saba lo partisipá den e kon- 
greso di di VNG na Hoorn, 
miéntras ku dia promé di 


yüli nan lo asistí na kon- 
memorashon di abolishon 
di sklabitut, Keti Koti (kibra 
e kadena) na Amsterdam. A 
invitá e delegashon pa asistí 
djaluna dia 27 di yüni na un 
diskushon di mesa rondó 
tokante e pasado si hulan- 
des di sklabitut den Tweede 
Kamer, na unda miembro 
di Konseho Insular Vito 
Charles lo ta un di e ora- 
dornan invitá. E delegashon 
tabatin un sena ku miembro 
di Tweede Kamer Jorien 
Wuite di e partido D66. 


STATIA--Tabata dushi 
pa Sekretario di Estado 
Maarten van Ooijen pa a 
topa asina tantu stasiano, di 
yòn te grandi, pa papia ku 
nan tokante kon huntu por 
yega na mehorá kuido mé- 
diko, kuido hubenil i trabou 
sosial, entre otro atendé ku 
violensia doméstiko, na St. 
Eustatius. 
Van Ooijen a demostrá 
rèspèt pa e trabou ku ta hasi 
riba e isla. 


Rèspèt pa trabou ku ta hasi na Statia 

ORANJESTAD -- -Den 
cuadro di Celebracion Dia 
di San Juan – Dera Gay, 
Minister di Cultura Xioma- 
ra Maduro a bishita Anglo 
Kleuterschool na Madiki. 
Na yegada e mandatario a 
wordo ricibi pa e muchanan 
y pa juffrouwnan di e scol. 


Minister di Cultura Xiomara Maduro a bishita 
Anglo Kleuterschool 


Un bunita mainta caminda a 
conta e muchanan di e fiesta 
di cosecha Dia di San Juan 
– Dera Gay cu ta wordo cel- 
ebra dia 24 di juni. A splica 
e muchanan riba e baile di 
Dia di San Juan y asina nan a 
haya mas conocimiento riba 
e esaki y tambe e muchanan 


a baila. E muchanan tambe 
a haci e wega di grito di 
gay. Minister Maduro a en- 
trega na scol e 'Caha Sabi' 
cu informacion di Dia di 
San Juan, Dera Gay. Na fi- 
nal a gradici e juffrouwnan 
y muchananan pa e bunita y 
dushi mainta. 


ORANJESTAD -- Dj y 
Productor renombra Steve 
Andreas ta lansa video- 
clip “Vamos pa Aruba” 
conhuntamente cu Artis- 
tanan Internacional Brazil 
21, Electronika, y J.O. Un 
genero refrescante cu ritmo 
Dembow y un combinacion 
di ritmonan tropical. E can- 
cion aki ta un celebracion 
y dedicacion na Aruba cu 


Steve Andreas ta lansa su videoclip di mas nobo 
“Vamos pa Aruba” 


Aruba ta e destinacion per- 
fecto pa bishita. E projecto 
aki ta un exito riba su mes 
mirando con nos talentonan 
local cada bez ta tresiendo 
mas y mas Artista pa colab- 
ora den proyectonan grandi 
riba nos isla. Por mira tam- 
be e reaccion caminda nos 
Isla ta birando te asta un 
destinacion pa produccio- 
nan grandi cu ta expande 


den plataforma internacio- 
nal. Reclight Productions 
dirigui pa medio di Edward 
Silberie cu mas o menos 
30 persona e videoclip aki 
a wordo realisa na e bunita 
lama di Boca Catalina y 
tambe cu un bista completo 
na e area turistico di High- 
rise Palm Beach. Steve 
Andreas a comparti mas 
o menos un aña pasa na 


Aruba den un encuentro cu 
Alex Sensation e la bin di 
conoce Brazil 21 pa prome 
biaha. Den combersacion 
Alex Sensation a remarca 
cu nan lo ta un tremendo 
combo pa traha algo hun- 
to. Asina tambe inicio di e 
aña aki despues cu Steve 
Andreas a caba di produci 
e cancion “Vamos pa Aru- 
ba”. E la tuma contacto y 


invita Brazil 21 pa forma 
parti di e cancion. Brazil 
21 no a pensa dos biaha y 
a dicidi cu e cancion aki ta 
uno perfecto. Asina tambe 
den e trayectoria armando e 
cancion e la bira algo mas 
grandi caminda Artistanan 
manera Electronika y J.O 
tambe a forma parti pa hun- 
to colabora. E grabacion di 
“Vamos pa Aruba” a tuma 
luga den studio di Miami 
pa cual henter e ekipo a 
disfruta pa traha riba e can- 
cion aki. Cu canto, baile y 
hopi emocion e cancion aki 
a wordo produci. “E tabata 
un fiesta realmente un cel- 
ebracion den studio” Steve 
Andreas a expresa. Asina 
tambe un y tur por disfruta 
y celebra di e cancion aki 
cual actualmente ta riba tur 
plataforma obtenibel. 


https://orcd.co/stevean- 
dreasbrazil21aruba 


@steveandreas 
@VillaElectronika 
@Brazil21 
@JOmusicrd 

ORANJESTAD -- Di- 
aranson 22 juni 2022, Min- 
ister di Asuntonan Eco- 
nomico, Comunicacion y 
Desaroyo Sostenibel, mr. 
Geoffrey Wever, a reuni 
cu e comision di metanan 


Tocante e trabou den proceso implementacion di SDGs 
Minister Geoffrey Wever ta reuni cu SDG Commissie 


di 
desaroyo 
sostenibel, 
“Sustainable Development 
Goals (SDG) Commissie”. 
Desde 2017 SDG Commis- 
sie ta duna direccion strate- 
gico na implementacion di 
SDGs na Aruba y ta wordo 


actualmente forma door di 
Directie Economische Za- 
ken Handel en Industrie, 
Directie Buitenlandse Be- 
trekkingen, Directie Natuur 
en Milieu, Directie Sociale 
Zaken, Centraal Bureau 


Statistiek, Directie Finan- 
ciën y UNESCO Aruba. E 
presidente di e comision 
ta señora Jocelyne Croes, 
Raadadviseur Multilaterale 
Aangelegenheden. 
E metanan di desaroyo 
sostenibel ta: 1. Caba cu 
pobresa; 2. Caba cu ham- 
ber; 3. Salud y bienestar; 
4. Enseñansa di calidad: 5. 
Igualdad di genero; 6. Awa 
limpi; 7. Energia limpi y 
economico; 8. Trabou de- 
cente y crecemento eco- 
nomico; 9. Innovacion y 
infrastructura; 10. Reduci 
desigualdad; 11. Barionan 
y comunidadnan sosteni- 
bel; 12. Produccion y con- 
sumo responsabel; 13. Ac- 
cion riba clima; 14. Bida 


bou awa; 15. Bida riba tera; 
16. Paz, husticia y insti- 
tucionnan formalisa; 17. 
Aliansa pa logra e metanan. 
SDG Commissie a pre- 
senta na Minister Wever e 
trabounan cu e comision a 
bin ta haciendo pa imple- 
mentacion di SDGs na 
Aruba. Minister Wever ta 
contento di wak e trabou- 
nan cu a ser haci y cu tin 
hopi animo den e comision 
pa sigui cu e trabounan pa 
implementacion di SDGs 
na Aruba. “Implementacion 
di SDGs ta algo transfor- 
mativo pa nos isla Aruba y 
ta rekeri un ‘mindset shift’, 
compromiso y colabora- 
cion riba tur nivel”. – Min- 
ister Geoffrey Wever. 


ORANJESTAD -- Dia- 
huebs 23 di juni atardi, 
Gobierno di Aruba a reuni 
cu e College Financieel 
Toezicht, CAFT. Henter 
e Colegio di supervision 
ta na Aruba como tambe e 
Secretariado. Prome Min- 
ister Evelyn Wever-Croes 
tawata tin un reunion sep- 
ara tambe cu Presidente di 
CFT, señor Gradus. 
Prome Minister a indica 
cu e reunion a cana bon y 
ameno apesar cu ta den 
momentonan hopi dificil 
y critico pa loke ta trata e 
finansas publico di Pais 
Aruba. Reunion importante 
manera esunan cu a tuma 
luga dialuna atardi, semper 
ta yuda pa yega na palabra- 
cionnan mas concreto. 
Di parti di CFT, nan a 
trece nan preopacionnan di- 
lanti. E debe di pais ta keda 
un punto di preocupacion 
di CFT y esaki sigur, Prome 
Minister a enfatisa, ta un 
preocupacion cu Gobierno 
di Aruba ta comparti. 
Un punto cu CFT a trece 
dilanti tocante e debe ta cu 
nan kier pa Aruba cuminsa 
baha e debe mas lihe. Pa es- 
aki, Aruba mester cuminsa 


Gobierno di Aruba ta comprarti preocupacionnan di CFT 
Ta deliberando con por sali mas responsabel for di debe nacional 


crea surplus. “Nos tambe 
ta kere cu nos mester crea 
surplus y baha nos debe. 
Sinembargo, ta necesario 
pa tuma un tempo pa recu- 
pera. Pasobra na e momento 
aki, nos pueblo ta pasando 
den hopi dificultad caba”, 
Prome Minister a expresa. 
Prome Minister a duna 
di conoce cu si Aruba sigui 
recomendacionnan di CFT 
di baha debe mas tempran, 
lo mester bin cu mas me- 
dida y corta hopi mas gas- 
to den entidadnan manera 
Cuerpo Policial, den Ense- 
ñansa entre otro, y of den 
tur servicio basico cu Go- 
bierno ta duna. Di parti di 
Gobierno di Aruba, a indica 
na CFT cu Gobierno kier 
tambe yega na surplus pero 
na un forma responsabel 
y sostenibel. Riba e punto 
aki, lo sigui delibera cual 
ta e forma mas responsabel 
y duradero pa nos sali di e 
debe nacional. Prome Min- 
ister a informa cu Gobierno 
a pidi IMF yuda den e dis- 
cusion aki y indica loke nan 
ta mira cu Aruba mester 
logra na surplus y pa cum- 
insa paga e debe. Cu e ra- 
port di IMF hunto cu CFT, 


lo yega na un maneho fi- 
nanciero nobo pa paga debe 
di nos pais. 
CFT a indica su preocu- 
pacion tambe pa loke ta tra- 
ta gastonan di cuido y a pidi 
Gobierno un biaha mas pa 
introduci ‘eigen bijdrage’ y 
e positieve lijst. Gobierno 
a splica cu e positieve lijst 
ya ta hopi avansa. Y tambe 
Gobierno a indica na CFT 
cu pa loke ta trata e eigen 
bijdrage, esaki awo ta difi- 
cil den e tempo dificil cu 
Aruba ta pasando aden. 
No solamente CFT ta 
preocupa cu e debenan haci 
door di Covid, sino e de- 
benan di e PPP proyecten 


cu ta proyectonan, manera 
conoci, di e gobierno an- 
terior di otro asignatura. E 
debe aki di PPP, ta pone cu 
cada aña e pueblo di Aruba 
mester paga riba 100 miyon 
florin. 
“Manera nos sa, cu es- 
akinan ta e debenan cu a 
keda scondi pasobra nunca 
e gobierno anterior tawata 
kier pa nan pone riba e 
debe di Aruba. Pero awo 
CFT kier pa tene cuenta cu 
esaki y pone atencion riba 
e tema aki. Diferente otro 
tema tawata puntonan di 
discucion na unda cu a yega 
na bon palabracionnan riba 
con lo sigui comunica cu 


otro, intercambia informa- 
cion cu otro y yega na miho 
comprendemento mutuo. 
CFT ta un consehero di 
pais Aruba riba e tereno fi- 
nanciero. Gobierno di Aru- 
ba ta aprecia e consehonan 
apesar cu no ta tur ora por 
cumpli cu nan. Gobierno 
awo mester contesta algun 
carta, pa cual a haya algun 
dia adicional pa haci esaki. 
Gobierno lo sigui den e 
procesonan normal y legal, 
pero cu un miho compren- 
demento di e situacion di 
Aruba. y pa esaki mi ta hopi 
agredecido”, Prome Min- 
siter Evelyn Wever-Croes a 
duna di conoce. 

WILLEMSTAD.- 
Den 
e promé mitar di e aña ak- 
tual Ontvanger a paga no 
ménos ku 71.5 mion florin 
na restitushon di impuesto. 
Ta kalkulá ku pa e aña aki 
lo kobra basta plaka na imp 
uesto koriente i impuesto 
atrasá te ku lo por bai pa- 
pia di di un surplus di por 
lo ménos 92 mion riba pre- 
supuesto. Esei por a kom- 
prondé di e hefe di Servisio 
di Ontvanger, sr. Alfonso 
Trona. Segun sr.Trona, si 
mira a loke Ontvanger a 
bin ta paga na restitushon 
for di 2018 te ku awor, den 
e promé parti dje aña ei a 
paga 42.1 mion i den e di 
dos parti 63 mion mas. 
Seguidamente el a sp- 
lika ku na 2019 a paga 58.2 
mion den promé mitar i 


Te awor den 2022 a paga 71.5 mion na restitushon 
Kobransa di impuesto lo yuda gobièr- 
nu pa un surplus di 92 mion 


25.6 mion den di dos mitar; 
na 2020 e tabata 33.5 mion 
den promé mitar i 47.6 
mion den e di dos parti. Na 
aña 2021 a paga 23.5 mion 
den e promé mitar i den e di 
dos mitar di 2021 e tabata 
57.9 mion. Den e último 
kalkulashon ku a hasi, ku 
ta di e periodo di yanüari 
te ku 17 di yüni 2022, a 
paga 71.5 mion. Pues den 
e promé mitar di e aña aki 
ya a paga un montante 
basta haltu. Segun sr. Tro- 
na, segun pronóstikonan e 
tendensia aki lo sigui subi 
konsiderablemente. 


Restitushon 
Pa loke ta restitushon se- 
gun sr. Trona na momentu 
ku e aanslagnan yega serka 
Ontvanger ta pone e loke 


tin na restitushon banda di 
e loke tin na saldo habrí, i e 
loke resta ta paga e kliente. 
Si un persona no tin debe 
na Ontvanger, e lo risibí su 
sèn di restitushon komple- 
tamente riba su kuenta ban- 
kario. Es mas, semper si bo 
tin un debe grandi lo por 
sera un areglo di pago ku 
Ontvanger. Den e areglo ei 
tin inkluí tambe ku, tur res- 
titushon ku tin di risibí den e 
periodo di areglo di pago ei 
lo ser deskontá. Solamente 
si un persona tin opheshon 
(bezwaar) riba un aanslag 
lo no mishi ku nada sino te 
ora ku inspektor disidí riba 
e opheshon ei i tuma un de- 
sishon definitivo. 
Segun sr. Trona, ta im- 
portante pa na momentu 
di yena e sistema digital 


pa yena e kuenta bankario 
korekto, pasobra sa sosodé 
ku hende ta duna number di 
kuenta robes. Den kaso ku 
no tin kuenta di banko òf si 
esaki ta robes, lo no paga e 
restitushon. 
Sr. Trona a rekonosé 


ku tin sierto kosnan ku 
Ontvanger tin di drecha, 
manera p.e. su servisio tele- 
fóniko. Pero pa e aña aki ta 
kalkulá ku lo kobra sufisi- 
ente na impuesto te ku lo 
por papia di un surplus di 
92 mion florin. 


WILLEMSTAD.- Min- 
ister di Finansa sr. Javier 
Silvania no ta simpatisá 
mashá ku e idea i proposis- 
hon pa paga tur empleado 
públiko un gratifikashon 
di fl. 1.750., ya ku e lo ta 
kompañá ku interogantenan 
hurídiko i ademas e lo sur- 
pasá e loke tin reservá pa e 
3% di “vakantiegeld”. 
E ta konvensí ku lo por 
paga e 3% di plaka di fak- 
ansi, pero no por paga e 
gratifikashon tambe. Ta sea 
esun òf e otro, no por haña 
tur dos. Asina e mandatario 
a laga komprondé bon kla 
durante un konferensia di 
prensa ku el a konvoká. 
Manera ta konosí, e titular 
di finansa a lansa e propo- 
sishon pa laga e 3% di pla- 
ka di fakansi, pero algun 


MinFin no ta simpatisá ku e idea di “gratificatie” 
Hurídikamente e no sa kon lo konvensé 
Cft i otronan 


dia despues a surgi un otro 
briante idea prosedente di 
su kolega di Asuntunan di 
Personal, sr. Ornelio Mar- 
tina, pa duna tur emplea- 
do públiko e suma di fl. 
1.750.-. 


Proposishon 
Segun Silvania, e propo- 
sishon original di gobièrnu 
ta pa paga e 3% di plaka di 
fakansi e aña aki, pero 
sindikatonan no a bai di 
akuerdo ku esei. 
Den e mesun rosea el a 
hasi un apelashon riba sin- 
dikatonan pa nan reevaluá 
nan posishon. Pasobra si 
tin konsenso riba e punto 
aki, ora di traha i manda 
e dekreto pa Gobernador, 
esaki lo por ser keda aprobá 
mas lihé. 


Mas aleu e minister a 
bisa ku el a “komprondé” 
ku lo tabatin e proposishon 
pa paga fl. 1.750.- na tur 
ámtenar i esnan ku un sta- 
tus igual. Aparentemente 
e argumento ta ku e ámte- 
nar lo tabatin un aktuashon 
eksepshonal durante e pan- 
demia i komo tal tur hende 


lo bai risibí e mesun suma a 
base dje prinsipio di igual- 
dat. Naturalmente komo 
parti di su tarea lo tin di 
duna un konseho hurídiko 
riba e proposishon aki. Pero 
e proposishon di duna grat- 
ifikashon tin su interogan- 
tenan, segun Silvania. Na 
su opinion, gratifikashon ta 
algu ku bo ta paga na mo- 
mentu ku tin un prestashon 
eksepshonal. Pero huristan- 
an di BPD lo tin di husti- 
fiká ku tur ámtenar tabatin 
un prestashon eksepshonal 
durante e periodo di pan- 
demia i ku nan tin di haña 
e suma ei. En todo kaso e 
loke Konseho di Minister a 
aprobá komo presupuesto 
luna pasá ta inkluí e 3% di 
plaka di fakansi i no ta pa- 
pia nada di gratifikashon. 


Si disidí mes ku ta paga e 
gratifikashon, anto ta paga 
esun òf e otro. No ta bai 
paga gratifikashon i plaka 
di fakansi tambe. 
Es mas, si bai paga e 
gratifikashon e lo surpasá 
e 10.6 mion ku tin reservá 
n’e momentunan aki pa 
‘vakantiegeld’. 
Meta dje gobièrnu aki 
ta pa empleadonan púb- 
liko por risibí nan plaka di 
fakansi. E ta algu ku tin di 
akordá den CGOA, mester 
atendé ku Cft, e tin di pasa 
Konseho di Minister, Par- 
lamento, Konseho di Min- 
ister di Reino. E base legal 
lo bira un problema ora 
bo ke duna tur hende den 
e aparato gratifikashon pa 
motibu ku nan lo tabatin un 
prestashon eksepshonal. 

WILLEMSTAD.- Mun- 
du manera nos konosé ta 
kambiando dia pa dia. E 
Pandemia a habri hopi hen- 
de su bista ku hopi kambio 
ta na kaminda i tambe ku 
tin hopi desaroyo ku no por 
wanta nan mas. Institute 
for Professional Excellence 
(IPE) ta un organisashon 
ku ta sigui desaroyonan i 
ta organisá kursonan hus- 
tamente den preparashon di 
hende pa por presta den e 
funshonnan nobo òf esnan 
eksistente ku ta sigui desa- 
royá. Dr. Franklin Sluis ta 
presidente di IPE i ta splika 
dikon IPE ta hasi esaki. IPE 
ta un organisashon ku ta 
konsistí di e organisashon- 


IPE; e mihó invershon ta den kapital humano 
Stòp di plania pa awe, plania pa futuro 


nan SOAB, Aqualectra, 
CHATA i Bureau Telecom- 
municatie & Post. A funda e 
organisashon na 2012. Nan 
meta ta, logra reorientashon 
di hendenan pa trabounan 
di futuro. Sr. Sluis ta sigui 
splika ku entrenamentu ta 
algu di término largu. Ta 
konsientemente e kuater 
organisashonnan aki a uni 
forsa pasobra ta hustamente 
den e áreanan aki e nesesi- 
dat pa kapasitá i reorientá 
hende ta grandi. Tin hopi 
área den kua hendenan a 
pèrdè trabou na Kòrsou. 
E presidente ta mustra 
tambe ku e mihó invershon 
ku por hasi, ta invershon 
den kapital humano. Na 


hopi okashon por tende e 
punto di preokupashon pa 
solushon di sierto situashon 
òf problema ta algu di ter- 
mino largu. Un análisis ta 
mustra i demostrá ku esei ta 
pensamentu di falta di vis- 
hon, pasobra si a tuma de- 
sishonnan di término largu 
3 òf 5 aña pasá, e pais aki 
lo no ta konfrontando sier- 
to problemanan ku tei ketu 
bai. Un ehèmpel konkreto 
ta e falta di personal kali- 
fiká den vários sektor. 
No por keda piki e fru- 
tanan ku ta kologá abou so 
(low hanging fruits) i laga 
esnan mas haltu den e palu 
keda para putri! Stòp di 
plania pa awe i plania pa 


futuro. IPE a kuminsá ku 
kurso pa vigilante spesi- 
alisá. Na final di e kurso e 
trahadó ei ta bon prepará pa 
traha den vários sektor! 


Pandemia 
Durante di e pandemia 
fronteranan a sera. Esei a 
habri hopi hende su wowo, 
ku awor si mester produsí . 
Den e kuadro ei IPE a ku- 
minsá prepará i konsientisá 
hende pa kultivá nan propio 
kuminda. IPE a logra pre- 
pará un kantidat di riba 300 
hende den diferente ramo 
di agrikultura, esun tradis- 
honal, ‘sintrópiko’ i vários 
otro mas. Algu sumamente 
importante ku e agrikultor- 


nan moderno aki a siña ta 
ku plantashon di fruta i ber- 
dura por tin hopi pèst i den 
mundu ta usa hopi pestisida 
pa kontrolá e problema di 
pèst. Sinembargo natura- 
lesa mes tin su sistema kon 
pa atendé ku tantu pèst. 
Tin mata ku na momentu 
ku plantanan den serkania 
di un otro fruta òf berdura, 
esaki mes ta sòru di protehá 
ku e fruta òf berdura no ta 
haña pèst. Hasiendo esaki 
no ta nesesario pa usa pes- 
tisida. Tur esakinan ta parti 
di e vishon pa konstruí un 
nashon sabí. Ta hasi uso di 
teknologia pa por prepará 
hende pa dil ku tur reto ku 
ta bini riba komunidat. 


Durante su estadia resientemente na Kòrsou, report- 
ero di BONERIANO, Papi Antoin, a topa ku Naftely 
Leito di Direct TV. Naftely ta un periodista kende ta 
dediká hopi na su trabou. Tabata un plaser di por a 
interkambiá un ratu. 


Papi a topa Naftely 


WILLEMSTAD 
— 
Djaweps último Korte Ko- 
mun di Hustisia a entregá 
minister Hato su relato di 
anual. Tema di e relato ta 
`Retrospectus pro futuro; 
ku bista riba futuro’. 
Na 2020 Korte Komun 
di Hustisia a kumpli 10 aña 
komo entidat independiente 
ku hurisdikshon riba e seis 
islanan. E mesun indepen- 
densia aki a trese kuné ku 
Hof no por a sigui hasi uzo 
di servisionan di staf di e 
islanan, pero mes mester 
a pèrkurá pa maneho i im- 


plementashon riba tereno 
di finansa, rekursonan hu- 
mano i otro spesialismonan 
den ehekushon. 
Debí ku e relato di aña 
2020 tabata den kuadro di 
pandemia di corona, a hasi 
uzo di e relato di e aña aki 
pa mira bèk, reflehá i wak 
pa dilanti kon Korte Ko- 
mun ta posishoná su mes 
den e konstelashon ku ta na 
vigor for di 2010. 


Tambe den e relato ta 
pone atenshon na kambi- 
onan den bestür, desaroyo- 
nan di algun kaso ku Korte 
di tantu promé instante i di 
apelashon, a haña nan kon- 
frontá kuné den 2021. 
Den simannan ku ta 
sigui lo hasi entrega di e re- 
lato na Minister di Hustisia 
di Aruba, St. Maarten i Hu- 
landa. 


Minister Hato ta risibí relato di anual 
di Korte Komun 

KRALENDIJK--Nos 
selekshon U17 di futbòl ta 
den Grupo A di Concacaf. 
Djaweps último 23 di 
yüni 2022 den oranan di 
mainta, a tuma lugá e sor- 
teo U17 na ofisina di CON- 
CACAF na Miami. Bo- 
neiru su U17 ta den Grupo 
A. Boneiru su promé wega 
ta kontra Guyana djamars 
30 ougùstùs 2022. E loka- 


KRALENDIJK--E we- 
ganan final di Kopa Lito 
2022 ku ta tuma lugá e fin 
di siman aki, a kuminsá 
djaweps atardi 6:15 na Fèlt 


Weganan final Kopa 
Lito e fin di siman aki 


ATC na Tera Kòrá ku wega 
U13 mucha muhé. Wega 
djaweps tardi. U13. 
Titans vs ATC mucha 
muhé. Djabièrnè 2022. 


U15. Stadion Rincon. 
18:00 Young Boys vs 
Titans. Djasabra. Riba e 
dia aki lo tin weganan fi- 
nal t/k U17. E weganan lo 


kuminsá 8:15 mainta te ku 
12or mèrdia. Riba e dia aki 
tin tambe e parti di premia- 
shon. Éksito na nos futuro- 
nan den e torneo. 


Boneiru den Grupo 
A Concacaf U17 


lidat pa e weganan ku no 
tabata konosí, a bira konosí 
tambe. Boneiru su prom֖é 
kompromiso ta tuma lugá 
na Florida. Momentu ku 
tin mas informashon, asina 
ku nos risibí esakinan, nos 
lo amplia i duna publisidat 
tambe na esakinan. Éksito 
na nos selekshon U17 den 
su preparashonnan pa e 
kompromiso aki. 


Bermuda 
Guyana 
Bahamas 
Boneiru 
Saint Martin 
British Virgin Islands 


Grupo A: 


KRALENDIJK--Siman 
pasá e hóben atleta Dejean 
Francees a kore 100 ku 
200M djabièrnè ku djad- 
umingu na Hulanda entre e 
mihónan di e pais madre, pa 
kua e la sintié bon ku esaki- 
nan. 
E 200 a bai bon, e 100m 
so e por a hasi mas mihó 
pero tabata promé bia i hun- 
tu ku e wer, tur esakinan ta 
hunga un ròl. 
Tabatin den plan pa bai 
Hulanda atrobe den zomer 
aki, pero no ta sigur ainda 


ku esaki lo bai dor. Nos a 
papia tambe ku Giani tata 
di Dejean ku ta un di e 
“coach”nan tambe banda 
di e “coach”nan di Dejean, 
di kua nos a puntré tambe 
kon e mes a eksperensia e 
karedanan ku su yu Dejean 
a kore na Hulanda. 
E tata Giani a bisa ku e 
karedanan tabata tremen- 
do. Ora bo yega bo no ta 
fèrwagt kiko tur bo ta bai 
haña, kiko bo ta bai ekspe- 
rensiá. Na kuminsamentu e 
nivel tabata hopi haltu ya 


kubo ta hañabu ku p’abo 
inskribí so, bo mester tin 
sièrto tempu koré. 
Esei tabata un di e moti- 
bunan tambe ku nan a primi 
pa Dejean kore febrüari i 
mart na Kòrsou, pa e por a 
haña un tempo ofisial. 
Sin esei bo no por in- 
skribí pa e kampionato 
nashonal. Parobra di tur e 
miles di muchanan ku ta 
kompetí, ta selektá e mihó 
48 tempu riba 100M anto e 
mihó tempu pa e 38 mihó 
tempunan. Anto ku esei nan 


ta traha e grupo i bai kom- 
petí pa wak ken ta sali kam- 
pion. 
Yegando Hulanda De- 
jean a wòrdu bon guiá serka 
e “coach”nan hulandes. 
Nan a duna algun tep 
hopi balioso ku nan por a 
trein pa drecha pa otro aña. 
Nan ta hopi kontentu ku 
esakinan, segun e tata Giani 
Francees a bisa. 
Mas aleu Giani a bisa ku 
momentu kubo yega Papen- 
dal i mira tur e fasilidatnan 
ku tin pa treinen i prepará, 


Segun atleta Dejean i tambe su tata Giani 
E karedanan na Hulanda a bai 
bon i nan ta hopi kontentu 


bo ta keda bisa waw so. 
Un sentro ku tur e fasili- 
datnan ku tin mester. Bo- 
neiru su deporte segun e 
tata di Dejean ku ta Giani 
Francees, a bisa ku Boneiru 
su deporte ta bayendo den 
bon direkshon. 
Tambe Giani a bisa ku 
nos mester di algun guia 
profeshonal i tambe e parti 
finansiero, tambe un bust fi- 
nansiero pues. 
Pasobra p’abo sali Bo- 
neiru bai kompetí inter- 
nashonal, pa nos na Bo- 
neiru e no ta barata, e no ta 
fásil, segun e tata di Dejean 
ku ta señor Giani Francees 
a bisa den entrevista ku nos 
tabatin kuné. 
Mas aleu segun sr. Giani 
Francees, nan ta hopi kon- 
tentu ku e resultado, nan sa 
tambe kiko i kon nan mester 
prepará pa otro aña i nan ta 
bai p’e. Na Hulanda un dia 
promé ku e kompetensia, 
segun señor Giani Francees 
a bisa, nan a sinta papia am- 
plio ku e coach ku ta bisa 
ku nan sa hopi di nos, kiko 
nos tin i no tin. 
E la splika ku e sa ku sie- 
rto kosnan nos no tin, pero 
si bo bai den naturalesa bo 
por trein sièrto kosnan ku ta 
igualá mas o menos kiko e 
mashin ta hasi. 
E tipnan ta hopi balioso. 
Aworakí aki dos siman De- 
jean ta bai kompetí na Kòr- 
sou e Trupial Classic. 
Tin plan tambe pa un 
kompetensia na Hulanda 
na fin di yüli. Despues di 
esei e ta tuma ègt dos siman 
di rùst pa e por kuminsá 
fin di ougùstùs te ku fin di 
yanüari. 
Esaki di akuerdo ku e 
tata señor Giani Francees a 
bisa den entrevista e siman 
aki. 

KRALENDIJK--En- 
bèrdat nan di BoVoBo tin 
e deporte di vòlibòl na pe- 
chu, segun e presidente di 
BoVoBo ku ta sra. Giset 
Emer, a bisa den entrevista 
ku nos tabatin kuné e siman 
aki. 
Esaki ta nan pashon, 
nan mishon. Lokualnan ku 
nan a bin ta primintí tur e 
deportistanan, tur e hun- 
gadónan di vòlibòl, mundu 
kompleto, pa ku e desaroyo 
di vòlibòl di nos isla. Riba 
nos pregunta ku tin un tor- 
neo e fin di siman aki, se- 
gun e informenan, pa kua e 
presidente sra. Giset Emer 


Segun presidente sra. Giset Emer 
Enbèrdat BoVoBo tin e deporte di 
vòlibòl na pechu 


a bisa ku nan no tin un tor- 
neo di vòlibòl pasobra nan 
kampionato ta di skèdjel pa 
kuminsá sèptèmber manera 
tur aña, anto esei ta depen- 
dé di kuantu ekipo lo tin, 
nan ta sigui drai e kampio- 
nato komèrsial. Esei ta en- 
tre sèptèmber pa aprel pa e 
miembronan di BoVoBo. 
Tin un reglamentario 
ku ta bisa ku tin ku bisa e 
organisashon di vòlibòl pa 
por monitoriá tur esakinan. 
Pa kolmo e siman aki 
nan di BoVoBo a kombèrsá 
ku e organisadó di e torneo 
aki, anto e persona a duna 
di konosé ku e no ta kon- 


siente ku mester a notifiká 
BoVoBo. Presidente Se- 
ñora Giset Emer a konfirmá 
ku ta bai tin torneo ku no ta 
BoVoBo ta organisá esaki. 
Tin algun kos mas a pasa 
pero lokual ku e la bisa e 
persona ku no ta bibá na 
Boneiru, pa kua su deseo 
tabata pa hasi algu pa Bo- 
neiru promé ku e bandona 
Boneiru bèk, ku tin notifiká 
BoVoBo. 
Mirando tur e desaroyo- 
nan, tin ku bisa ku Boneiru 
ta un isla ku no por bisa ku 
nos no ta konsiente. 
Un di e reglanan ta ku 
organisashonnan afiliá o no 


afiliá, ku nan ta stimulá nan 
pa siña organisá i konosé 
e faktornan pa ku kampio- 
nato òf un torneo. 
Antes kada ekipo ku ta 
afiliá na federashon, despu- 
es di kampionato ta organ- 
isá un torneo. 


Dikon 
Pa motibu ku nan ta rek- 
ouda fondo pa nan unifòrm, 
nan ta sera konosí mas mihó 
ku e parti organisatorio, 
nan ta eksperensiá maneho 
di nan mes, nan no ta de- 
pendiente di e federashon. 
Nan ta pidi si na e fed- 
erashon pa hasi esaki. Ape- 


sar kon esaki a kana, ta 
aploudí nan pasobra esaki 
a kuminsá kaminda ku or- 
ganisashonnan a kuminsá 
torneonan ku nan ta sup- 
pose di hasi. Ke men, ku 
esei ta stimulá tur hende 
atrobe, tur esunnan ku tei 
fó, pa mira kon si tenien- 
do na kuenta kubo mester 
informá e federashon. Ku 
esaki por duna por ehèmpel 
e guia nesesario na e organ- 
isashonnan pa esaki. 
Segun 
presidente 
di 
BoVoBo, sra. Gisete Emer, 
a duna di konosé den ent- 
revista ku nos tabatin kuné 
e siman aki. 


KRALENDIJK--E 
si- 
man aki, miéntras a tuma 
lugá re apertura di vèlt 
Amas, trahadónan inkansa- 
bel tabata trahandó pa logra 
terminá ku e trabounan mas 
avansá posibel pa otro si- 
man. E weganan di Serie 
Del Caribe ta tuma lugá na 
Boneiru i ta hopi trabou ta 
tumando lugá, pa finalisá e 
fasilidatnan pa e muchanan 
kompetí ku otro. Ya pa 2 
siman, nan ta trahando tur 
dia den siman i wikènt. 
Riba potrèt, miéntras invi- 
tadonan pa e aktividat ta- 
bata presente nechi bisti, e 
trahadónan den nan paña di 
trabou bashando betòn. 


Trahadónan inkansabel 
na vèlt di Amas 

Riba invitashon di burgemeester di Alkmaar, burge- 
meester Anja Schouten, gezaghebber Edison Rijna a 
habri e merkado di keshi na Alkmaar djabièrnè main- 
ta, e merkado di keshi di mas grandi di Hulanda. Pa 
10’or en punto, e promé mandatario di Boneiru, a 
bati bèl pa asina duna inisio na e merkado di keshi. 
Rijna huntu ku un delegashon di Konseho Insular 
i Kolegio Ehekutivo ta di bishita di trabou na Alk- 
maar i nan a kompartí eksperensia i konosementu ku 
e munisipio tokante diferente tema ku ta hunga un 
ròl tantu na Alkmaar komo na Boneiru. 


Gezaghebber Rijna a 
habri merkado di keshi 


